ఐరోపా
సాంప్రదాయకంగా ఏడు ఖండాలు అని చెప్పుకొనేవాటిలో ఐరోపా ఒకటి. యురేషియా భూఖండము యొక్క పశ్చిమాత్య ద్వీపకల్పము. ఐరోపాకు ఉత్తరాన ఆర్కిటిక్ మహాసముద్రము, పశ్చిమాన అట్లాంటిక్ మహాసముద్రము, దక్షిణాన మధ్యధరా సముద్రము, ఆగ్నేయాన కాకసస్ పర్వతాలు, నల్ల సముద్రం మరియు నల్లసముద్రాన్ని, మధ్యధరా సముద్రాన్ని కలుపుతున్న కాలువలు సరిహద్దులుగా ఉన్నాయి. తూర్పు దిశన ఐరోపా మరియు ఆసియా ఖండాలకు సరిహద్దులుగా ఉరల్ పర్వతాలు, ఉరల్ నది మరియు కాస్పియన్ సముద్రం ఉన్నాయి. విస్తీర్ణాన్ని బట్టి ఐరోపా, 10,180,000 చదరపు కిలోమీటర్లు (3,930,000 చ.మై) వైశాల్యముతో ప్రపంచములో రెండవ చిన్న ఖండము. ఇది 2% భూమి వైశాల్యము కలిగి ఉంది. ఐరోపా ఖండంలో దాదాపు 50 దాకా సర్వసత్తాక దేశాలు ఉన్నాయి. కానీ వీటి కచ్చితమైన సంఖ్య ఐరోపా యొక్క సరిహద్దుల నిర్ణయాన్ని బట్టి, పూర్తిస్థాయి గుర్తింపులేని ప్రదేశాలను పరిగణనలోకి తీసుకోవటం, తీసుకోకపోవటం వంటి విషయాలపై ఆధారపడుతుంది. ఐరోపా దేశాలలో జనాభా వారిగా మరియు వైశాల్యము వారీగా రష్యా అన్నింటికంటే పెద్దదేశం కాగా వాటికన్ అన్నింటికంటే చిన్నదేశం. 71 కోట్ల జనాభాతో ఆసియా, ఆఫ్రికాల తర్వాత ఐరోపా అత్యంత జనాభా కలిగిన ఖండము. ప్రపంచము యొక్క 11% ప్రజలు ఐరోపాలో నివసిస్తున్నారు. అయితే, ఖండము అంటే ఒక భౌగోళిక ఉనికితో పాటు, సాంస్కృతిక మరియు రాజకీయ ఉనికిని కూడా సూచిస్తుంది కాబట్టి ఐరోపా యొక్క సరిహద్దులు మరియు జనాభా గురించి ఏకాభిప్రాయము లేదు.
అర్జెంటీనా
దక్షిణ అమెరికాలో అర్జెంటీనా రెండవ అతిపెద్ద ఆర్థిక వ్యవస్థగా లాటిన్ అమెరికాలో మూడవ అతిపెద్ద ఆర్థిక వ్యవస్థగా ఉంది. ఇది జి -15 మరియు జి -20 ఆర్థిక వ్యవస్థల్లో సభ్యదేశంగా ఉంది. ఇది యునైటెడ్ నేషన్స, ప్రపంచ బ్యాంకు, వరల్డ్ ట్రేడ్ ఆర్గనైజేషన్, మెర్కోసూర్, యూనియన్ ఆఫ్ సౌత్ అమెరికన్ నేషన్స్, లాటిన్ అమెరికా మరియు కరేబియన్ రాష్ట్రాల సంఘం మరియు ఆర్గనైజేషన్ ఆఫ్ ఐబెరో-అమెరికన్ స్టేట్స్ వూవస్థాపక సభ్యదేశంగా ఉంది. ఇది లాటిన్ అమెరికా దేశాలలో అత్యధిక మానవాభివృద్ధి సాధించిన దేశంగా ప్రత్యేకత కలిగి ఉంది. హైటెక్ రంగం అభివృద్ధి మర్కెట్ సైజ్ మరియు స్థిరత్వం కారణంగా 2018 నాటికి అర్జెంటీనా అభివృద్ధి చెందిన దేశంగా వర్గీకరించబడగలదని భావిస్తున్నారు.
1536లో వెనిస్ (ఇటలీ) మ్యాపులో మొదటిసారిగా అర్జెంటీనా అనే పదం చోటుచేసుకుంది.
పేరు బహుశా స్పానిష్‌కు చెందినదని భావిస్తున్నారు.అయినప్పటికీ ఈ పదానికి అర్ధం ఇటాలియన్ భాషలో ఉంది. ఇటాలియన్ భాషలో అర్జటినో అంటే " వెండితో చేసినది లేక వెండిపూత పూసినది " అని అర్ధం. అయినప్పటికీ ఇది ఫ్రెంచి భాషనుండి ఇటాలియన్ భాషలోకి తీసుకొనబడినదని భావించబడుతుంది.ఫ్రెంచి భాషలో అర్జటీనో అంటే వెండితో చేయబడినది అని భావిస్తున్నారు. 12వ శతాబ్దం నుండి ఈపదం వాడుకలో ఉందని భావిస్తున్నారు.